Deg yixef wis sin, d win i d-yettmeslayen ɣef tesleḍt, deg-s ad d-nawi awal ɣef usuffeɣ n tunuɣin n tsenɣanibt ara d-yufraren deg wammud-nneɣ n yinzan. D tunuɣin yebḍan ɣef ukkuẓet n taggayin akken i tent-yebḍa BUƐMARA K akked SALḤI M A, yal yiwet s leṣnaf i d-yettwacudden ɣur-s ɣas ulamma ddeqs i yettakken anzi garasent, seg yidis-nniḍen daɣen sya ɣer dagi nettaf-d inzan zdin ddeqs n tunuɣin, imi ttuɣalen-d ama deg talɣa, ama deg wallus n kra n wawalen, ama deg tazwara, ama deg tlemmast, neɣ deg taggara, d ayen ara aɣ-yessiwḍen ɣer taggara n umeslay ad d-nini ɣef tutlayt n yinzan, d tin yeččuren d sser s thuski n tunuɣin i as-irennun tameddurt i yinnan iwezzlanen.